Հասմիկ Մարկոսյան

Հասմիկ Մարկոսյան (), ՀՀ վաստակավոր մանկավարժ, Երևանի պարարվեստի պետական քոլեջի տնօրեն, բալետի քննադատ, 60-ից ավելի հոդվածների հեղինակ՝ հայկական, ռուսական և էստոնական մամուլում,  «Բալետի պատմության ընդհանուր էջեր» (մաս I,  մաս II), «Հայական բալետի պատմության էջեր», (ռուսերեն) և «Հայկական բալետ» գրքերի հեղինակ։

Կենսագրություն 
Հասմիկ Մարկոսյանը ծնվել է 1956 թվականի մարտի 13-ին, Երևանում, արվեստագետների ընտանիքում։ Հայրը՝ Կառլոս Մարկոսյանը, եղել է օպերային երգիչ, մայրը՝ Վիոլետա Թորոսյանը, բալետի պարուհի, քույրը՝ Գոհար Մարկոսյան-Կասպերը, հայազգի գրող, արձակագիր, բանաստեղծ։

Կրթություն 
1970 թվականին Հասմիկ Մարկոսյանն ավարտել է Երևանի Կոնստանտին Սարաջևի անվան երաժշտական դպրոցը։ Իսկ 1973 թվականին գերազանցությամբ  ավարտել Ա.Չեխովի անվան միջնակարգ դպրոցը։ Ծնողների ընտրությամբ 1973 թվականին ընդունվել և գերազանց առաջադիմությամբ սովորել է Երևանի պետական  բժշկական համալսարանում։ Սակայն բժշկության մեջ իրեն չտեսնելով՝ 1976 թվականին ուսումն անավարտ է թողել։ Կրթությունը շարունակել է իր նախասիրած մասնագիտությամբ՝ նույն  թվականին ընդունվելով Խ.Աբովյանի անվան մանկավարժական համալսարանի պարարվեստի բաժին՝ ՀՀ ժողովրդական արտիստ Ազատ Ղարիբյանի կուրս։ Մանկավարժական համալսարանն ավարտել է 1980 թվականին՝ կարմիր դիպլոմով։

Աշխատանքային գործունեություն 
Հասմիկ Մարկոսյանը 1980-1990 թվականներին աշխատել է Երևանի պարարվեստի պետական քոլեջում որպես թատրոնի և բալետի պատմության ուսուցչուհի։ Բալետի պատմության և տեսության գծով Հասմիկ Մարկոսյանը հանդիսանում է միակ մասնագետը, որը դասավանդել է այդ առարկան Հայաստանի մանկավարժական և թատերական ինստիտուտներում՝ մշակելով դասախոսությունների ծրագրեր։ 

1986-1987 թվականներին Լենինգրադի Ա. Օստրովսկու անվան թատրոնի և կինոյի ինստիտուտի  պրոֆեսոր Վերա Կրասովսկայայի ղեկավարությամբ գրել է  թեկնածուական դիսերտացիա՝ «Ռուսական բալետի ազդեցությունը, հայ պարարվեստի ստեղծման  և կազմակերպման գործում»։ 1990-2013 թվականներին աշխատել է Երևանի պարարվեստի պետական քոլեջում որպես փոխտնօրեն։ Այդ տարիներին՝ նրա ղեկավարությամբ, կազմվել են նոր ծրագրեր բոլոր արվեստաբանական առարկաների գծով՝ «Բալետի պատմություն», «Երաժշտության պատմություն», «Կերպարվեստի պատմություն», «Երաժշտության տեսութուն», «Դիցաբանություն» և «Արտասահմանյան գրականություն»։

2006 թվականին արժանացել է ՀՀ վաստակավոր մանկավարժի պատվավոր կոչման։

2013 թվականից հանդիսանում է Երևանի պարարվեստի պետական քոլեջի տնօրեն։

Գրքեր 
 «Բալետի պատմության ընդհանուր էջեր» մաս I
 «Բալետի պատմության ընդհանուր էջեր» մաս II
 «Հայկական բալետի պատմության էջեր»
 «Հայկական բալետ»
 «Բալետ»։
 «Ջահերով պար»

Հետաքրքիր փաստեր
Հասմիկ Մարկոսյանը՝ քրոջ՝ Գոհար Մարկոսյան-Կասպերի գրած «Պենելոպե» վեպի գլխավոր հերոսի՝ Պենելոպեի նախատիպն է։

Ծանոթագրություններ

Արտաքին հղումներ 

 Հանրապետության նախագահի տիկին Նունե Սարգսյանը հյուրընկալել է Մոսկվայի Մեծ թատրոնում վերապատրաստված՝ Երևանի պարարվեստի պետական քոլեջի սաներին
 ТАНЕЦ С ФАКЕЛАМИ
 Роман “Пенелопа” переведен на армянский
 ЕРЕВАНСКИЙ ГОСУДАРСТВЕННЫЙ ХОРЕОГРАФИЧЕСКИЙ КОЛЛЕДЖ ГОСУДАРСТВЕННАЯ НЕКОММЕРЧЕСКАЯ ОРГАНИЗАЦИЯ (ГНКО)
 Третье рождение «Спартака»
 О, балет, балет... Армянский балет
 "Carmen", kuid mitte süit.
 "Uinuv kaunitar". Aurora hea uni.
 "Romeo ja Julia". Sulam tantsust ja pantomiinist.
 Պարարվեստի պետական քոլեջի շրջանավարտները, ըստ տնօրենի, միշտ ունեն պահանջարկ
 Երևանի պարարվեստի պետական քոլեջ
  Lihtsalt geniaalne Gohar 
 «Դասական և ժողովրդական պարերի նկատմամբ հավասարաչափ հետաքրքրություն կա». Հասմիկ Մարկոսյան  Ամբողջական հոդվածը կարող եք կարդալ այս հասցեով՝ https://www.aravot.am/2016/06/13/703469/  © 1998 - 2021 Առավոտ – Լուրեր Հայաստանից
 "И были они смуглые и златоглазые" - Асмик МАРКОСЯН

Բալետի քննադատներ
Տնօրեններ